INTERVJUU Juennine Fox'iga
Tere tulemast saatesse!
Igatsed sa lähema suhte järele Jumalaga?
Meie tänaseks külaliseks on ärkamisjutlustaja Juennine Fox,
kes tahab sütitada inimestes tuld Kristuse poole hoidmiseks.
- Tere tulemast saatesse, Juennine! Aitäh, et võisin tulla.
Oled evangelist ja äratusjutlustaja, liikudes üle maailma.
Kus sa enne Soome tulekut käisid?
Enne Soome tulekut olin kodus, Ameerikas.
Kõnelesin eripaigus Californias.
Olin tunnistajaks Jumala Vaimu väljavalamisele
ühel erakordsel moel.
Paljude inimeste elud ja südamed said muudetud
ja paljud võtsid Jeesuse vastu oma Päästjana.
Mida Jumal tegi? Kas inimesed said ka terveks?
Said. Ühel koosolekul oli üks ratastoolis naine.
Ta polnud enam pikka aega kõndida saanud.
Püha Vaimu ligiolu langes ühel imelisel moel,
kui hakkasime Teda ülistama.
Piiblis on öeldud, et kui me tõstame Teda kõrgeks,
tõmbab Ta kõiki enda ligi.
Kui Issanda ligiolu tõstetakse kõrgeks,
siis Ta tuleb ja istub troonile me keskel.
Nii et, inimesed hakkasid ülistama ja see naine tahtis väga terveks saada
Panin oma käed ta peale ja ta langes Jumala väe all.
Ja kui ta üles tõusis, oli ta võimeline kõndima -
esimest korda ilma ratastoolita.
Inimesed olid hullumas,
nähes teda käimas ja ülistamas Jumalat.
See oli nagu seal Ilusa värava juures,
kus jalutu mees hakkas käima ja hüppas ning ülistas Jumalat.
Seal koosolekul oli erakordne ootus Püha Vaimu järele,
et Ta au tooks ilmsiks Tema ligiolu, armastuse ja headuse.
Kõik see juhtub, kui me pilgud on suunatud Kristusele.
Kõlab väga põnevalt.
See on miski, mida me siin Soomeski igatseme.
Oled täna Soomes, kuid see pole mitte su esimene kord.
Käisid siin ka 15 aastat tagasi.
Mis on selle 15 aastaga muutunud?
Inimesed on rohkem rustud ja heitunud kui varem.
Paljud ei käi enam kirikus ja kogudustes.
Nad on tüdinenud religioonist.
Religioon on see, mis hävitab inimesi,
pannes nende peale koormaid.
Jeesuski vihkas religiooni, õpetades hoopis suhte kohta.
Oleme jäänud nii kinni igasugustesse struktuuridesse,
seadustesse ja reeglitesse,
et oleme kaotanud reaalsustaju selle osas,
miks me üldse käime kirikus?
Kuid seda selleks, et kohtuda elava Jumalaga
ja kogeda Tema ligiolu;
et õppida tundma seda armastavat Jumalat.
Nii usun, et inimesed on heitunud
ja hakanud keskenduma oma probleemidele Kristuse asemel.
Kuid mina usun, et Püha Vaim tahab äratada meid
ja hingata oma hingust nende surnud luude peale.
Nende peale, kes on kas heitunud või haiget saanud,
ja lõpetanud koguduses käimise.
Ta tahab ilmutada end oma rahvale ja tuletada neile meelde,
et nad ei vaataks inimeste, kiriku või kommete, vaid Tema peale.
Kui pöörame oma pilgu taas Kristuse ja Tema tundmise peale,
saame ka osa igavesest elust
ning rahuldustundest, mida igaüks meist igatseb.
Kõlab põnevalt.
Sa ise sündisid perekonda, kus su isa oli pastor või jutlustaja.
Rääkisid just religioonist ja tõelisest usust.
Võib-olla nägid ka ise algul kristlust kui religiooni,
mis ei omanud su jaoks isiklikku tähendust.
Mida see endast kujutas olla pastori tütar?
See oli raske, sest mind jälgiti koguaeg
ja samas polnud mu süda kaasas kogu selle looga.
Mu isa andis oma elu Kristusele tänu autoõnnetusse sattumisele,
milles ta oleks peaaegu surma saanud.
Ta lubas Jumalale, et kui Jumal ta päästab,
annab ta oma elu Kristusele.
Nii ka läks, mis oli ime.
Jumal päästis ta üleloomulikult ja isa andis oma elu Kristusele.
Ta tuli koju ja ütles: "Ma olen muutunud mees."
Keegi me perest ei teeninud Jumalat. Tegelesime kõige muuga.
Ma isegi ei teadnud, kas ma üldse usun Jumalasse?
Kuid isa sundis meid endaga kirikus käima.
Hakkasime käima ühes Detroidi baptisti koguduses.
Ei minu ega ka ema süda olnud kaasas sellega,
mistõttu varjusime rõdule.
Kuid mu isa oli väga tark mees
ja samas tohutult näljane Jumala järele,
nii et temast sai kiiresti vanemdiakon ja seejärel juba abipastor.
Pinge oli suur, sest ta naine ja lapsed peitsid end rõdul.
Me ei tahtnud seal olla, kuna polnud selle sisse veel saanud.
Meil polnud veel olnud oma imelist kohtumist Jumalaga.
Kogudus tähendas minu jaoks vaid käske ja lärmi
ja mul oli tunne, et nad vaid mängivad kirikut.
Kuniks ühel päeval koguduseabilised tulid ja laulsid mulle ühte laulu.
Inimesed palvetasid minu pääste pärast,
lauldes: "Tule Jeesuse juurde, tule Jeesuse juurde.
Tule Jeesuse juurde just praegu.
Tule Jeesuse juurde,
tule Jeesuse juurde just praegu.
Ta päästab sind, Ta päästab sind,
Ta päästab sind just praegu.
Ta päästab sind,
Ta päästab sind just praegu.
Tegin näo nagu ei kuuleks midagi.
Ma ei suudaks küll sellisele häälele vastu panna.
Nad laulsid selliselt iga nädal ja ma ei saanud arugi,
et see oli mu patutunnetusele toomiseks.
Kuid miski raputas mu maailma ja ma ei saanud aru, mis see on.
Nii otsustasin ma nad endast nö maha raputada
ja valetada ning teeselda, et olen päästetud,
et nad mu lõpuks ometi rahule jätaksid.
Imeline mõte!
- Kuid Jumalal oli ka humorimeelt. Ta oli must' sammu võrra ees.
Vastasin järgmisel pühapäeval altarikutsele,
mispeale inimesed hakkasid rõõmutsema ja hõiskama:
"Ta annab oma elu Issandale!"
Pastor küsis: "Usud sa, et Jeesus Kristus on Jumala Poeg?
Oled sa valmis andma oma elu Talle?"
Olin valmis valetama,
kuid niipea, kui olin avamas oma suud,
kogesin tohutut Jumala ligiolu.
See oli üks vägi, üks Isik. Surematu ja nähtamatu.
Elav Jumal, kes astus minu ja pastori vahele.
Ma isegi ei uskunud Jumalat,
kuid nüüd seisis see armastuse ja patutunnetuse vägi mu ees
ja ma nägin Jumalat.
Kogu mu elu käis mu silme eest läbi ja ma tajusin, et olen patune.
Mulle meenusid kõik mu pahateod,
nagu ühe naabri koera varastamine või vanematele vastu haukumine.
Olin omadega plindris.
Olin plaaninud valetada Jumalale ja nüüd korraga seisis Ta mu ees.
Kuid sel samal hetkel hakkas Ta ligiolu kiirgama armastust,
mis täitis mind.
See ujutas mind üle ühe tohutu rõõmu ja rahuga
ning ma kogesin Jumalat ütlemas: "Juennine, ma ei tulnud sind tapma,
vaid kinkima sulle elu ja seda ülirohkesti."
Mõitsin sel samal hetkel, et olin otsinud Teda kogu oma elu.
Ta oli tingimusteta armastus ja tingimusteta rõõm.
Ja mu sisemusest tõusid sõnad, mis seekord polnud enam valetamine,
vaid igatsus armastava Jumala järele, kes armastas mind tingimusteta.
Ta tuli päästma mind ja ma tajusin, et vajan seda,
mispeale ütlesin: "Jah, Issand!
Jah ma usun, et oled Jumala Poeg ja et Sa surid mu eest.
Ma võtan Su vastu."
Ja nii ma saingi päästetud.
Nii et, isegi, et plaanisid valetada, kasutas Jumal seda olukorda
ja ilmutas end sulle,
nii et mõistsid, et see kõik on päris ja tegu on eheda usuga.
Hiljem kutsus Jumal sind oma riigi tööle.
Kuidas see juhtus
ja millal Jumal sind kutsus?
See kutse tuli peale seda, kui olin lahkunud piiblikoolist.
Käisin Victory Piiblikoolis Tulsas.
Teadsin, et Jumal on mind kutsunud tervendamis- ja imede teenistusse.
Naasesin tagasi New Yorki.
Elasin seal 7 aastat ja kõik uksed sulgusid mu ees,
mistõttu olin meeleheitel.
Püüdsin kogu aasta jutlustada kogudustes,
kuid ühedki uksed ei avanenud,
mistõttu andsin alla ja mõtlesin: "Ma lähen tagasi maailma,
sest mis mõtet kogu sel piiblikoolil oli?"
Kuid sel samal hetkel, kui andsin alla ega tahtnud enam Jumalat teenida,
muutis üks radikaalne kogemus kogu mu elu ja viis mu rahvaste sekka
- Nii et see juhtus veel Ameerikas? Just nii, New Yorgis.
Ütlesin, et ei taha enam Jumalat teenida.
Langesin tagasi
ja inimesed palvetasid mu eest, et naaseksid Jumala juurde.
Ma tunnistasin, et olen kaugel Jumalast,
mistõttu palvetasin:
"Issand, anna andeks, et olen pööranud Sulle selja
ega ole pool aastat palvetanud ja koguduses käinud.
Andesta, et olen teinud kõike muud, kuid nüüd tahan valida Sinu tee."
Kui olin palunud, et sünniks Jumala ja mitte minu tahe
ja et tahan valida Tema tee, kuhu iganes see ka ei viiks,
ütles Jumal: "Nüüd ma ilmutan sulle oma au."
Oli see ka raske tulla tagasi?
Kogesid sa peale tagasilangemist, et sa ei vääri seda enam?
- Kogesin tõesti.
Kuid seetõttu seda kutsutaksegi armuks.
Sest ükskõik, kui kaugel me ka poleks Jumalast -
Ta armastab meid.
Nii et, kui pöördume, parandame meelt ja oleme siirad,
siis Ta on ustav ja õige ja puhastab meid kõigest patust.
Kui olin andeks palunud, tundsin tohutut rõõmu
ja teadsin, et olen saanud tagasi osaduse Jumalaga.
Tema arm ja armastus muutsid mu elu.
Kaks päeva peale seda, kui Ta oli tõotanud ilmutada oma au,
sain palvetada ühe naise pärast, kes tõusis üles surnuist.
Sellest sai alguse mu imede teenistus üle maailma.
Nii et, kuigi olin olnud tagasilangenu, sain ma uue võimaluse,
sest Tema arm on uus igal hommikul
ja ma sain palvetada kellegi eest, kes oli surnud.
- Inimesi kindlasti huvitab, kuidas see kõik juhtus?
Ütlesin: "Issand, olen elevil teenima Sind,
kuid ma ei mõista, mida tähendab, et ilmutad oma au?"
Järgmisel päeval tööle minnes Ta näitas mulle, mida se tähendab.
Olin vastuvõtulauas,
kui hakkasin korraga hullult värisema, hambaid krigistama
ja tundsin end väga halvasti.
Ja kuigi see kõlab halvana,
kasutas Jumal seda olukorda, et saada mind koju,
kus mu kortermajas oli üks naine, kes oli 20-25 min. surnud olnud.
Mu ülemus saatis mu koju,
kuna värisesin üle keha ja tundsin end halvasti.
Kuid see oli jumalik kohtumine ja ajastus,
sest koju jõudes nägin fuajees paaniliselt ringi jooksvaid inimesi
ja ma küsisin, mis toimub?
Esiteks tundsin ma end ise halvasti, kogedes tohutuid külmavärinaid
ja siis kuulsin ma, et üks naine on ära surnud.
"Ta on olnud surnud juba 20-35 minutit!"
Kiirabi oli jäänud New Yorgi ummikutesse.
Sain teada, et naise nimi on Agnes, kuid ma ei tundnud teda.
Pealegi maadlesin ma samal ajal omaenda hädaga.
Olin rõõmus, et Jumal oli tagasi mu elus,
kuid tundsin end haigena ja tahtsin vaid aspiriini.
Läksin lifti ja vajutasin 14. korruse nuppu,
kuna elasin 14. korrusel.
Kuid lifti liikuma hakates
kuulsin üht vaikset häält kõnelemas minuga:
"Juennine, mine 8. korrusele
ja ärata see naine surnuist üles."
- Mis tunde see sinus tekitas?
Arvasin, et see on hingevaenlane,
mistõttu ütlesin: "Tagane minust saatan!"
See ei saanud ju ometi olla Jumalast,
sest olin 6 kuud olnud tagasilangenu ega lugenud Piiblit ja ajasin omi asju.
Olin alles eelmine õhtu palunud andeks
ja saanud tagasi oma rõõmu!
Olin esimest päeva uues töökohas ja võitemas oma haigusnähtudega,
mistõttu mis valemiga palvetada veel surnud naise eest?
See ei saanud olla Jumalast!
Kuid Jumal kasutab inimlikult rumalana tunduvaid asju
ja keset me nõrkusi.
Piiblis on öeldud, et Jumala jõud saab täiuslikuks keset me nõrkusi.
Jumal ootas, et jõuaksin omadega punkti,
kus mul poleks iseendast mitte millegagi uhkustada.
Ei tiitliga koguduse poolt, et olen pädev,
ega ka oma suure usu või rohke palvetamise tõttu.
See kõik sündis tänu sellele, et ütlesin:
"Jumal, see pole minust, vaid peab tulema sinu kaudu."
Ja nii ka läks.
Ütlesin, et ei suuda ise seda naist surnuist üles äratada,
kuid olen valmis tegema, mida iganes. See oli sõnakuulelikkus.
- Olid valmis seda tegema?
Olin, sest teadsin, et vaid Jumal saab seda teha.
Palusin Jumala väge ja sain ka sõna Jumalalt.
Lift peatus 8. korrusel, uksed läksid lahti
ja ma seisin seal kui soolasammas, kuuldes korraga Jumala Sõna:
"Te äratate üles surnuid ja puhastate pidalitõbiseid.
Muidu olete saanud, muidu ka andke."
"Mina olen ülestõusmine ja elu.
Kes usub minusse, see elab, isegi, kui ta sureb.
Need, kes usuvad,
panevad käed haigete peale ja nad saavad terveks.
Te saate tegema suuremaid tegusid kui mina, sest mina lähen Isa juurde."
Need Piiblis olevad sõnad said elavaks mu jaoks
ega olnud vaid paberil olevad sõnad.
Need sõnad said elavaks mu jaoks
ja ma pidin need selles olukorras käiku laskma.
Oli sul seda see hetk kerge uskuda?
- Oli, sest Jumala Sõna ehitab üles usku.
Piiblis on öeldud, et usk tuleb kuuldust
ja kuuldu Jumala Sõnast.
Kui oleme külvanud seda sõna oma südameisse,
siis see kõnetab meid vajamineval hetkel.
Olin külvanud ühe seemne ja nüüd see kõnetas mind.
See ehitas üles mu usku.
Igakord, kui kuulsin neid Piibli sõnu, sain mu usk elavdatud,
otsekui oleksin võtnud vaimulikku vitamiini.
Se muutti minut parissa minuutissa.
See muutis mind 2-3 minutiga hirmunud ja haigest tüdrukust
suureks Jumala naiseks, kes küsis: "Kus see surnud naine on?"
- Nii et, Jumala Sõna muutis sind, mitte sa ise?
Jumala Sõna oli see, mis andis mulle usku ja väge.
Kristus on meie au lootus ja see on see võti imede kogemiseks.
Me ei toetu oma inimlikkusele, kogemustele, teenetele,
väele ja tarkusele,
Me toetume ainuüksi Jeesusele.
Jüngrid küsisid kord Jeesuselt,
mida nad peavad tegema, et teha Jumala tegusid?
Jeesus vastas, et tuleb uskuda Tema nimesse;
uskuda Temasse kui Jumala Poega.
Ja seda ma tegin.
Jumal juhtis mind selle naise juurde, kes oli täiesti surnud,
Panin käed ta peale ja palvetasin Jumala väes, öeldes:
"Saatan, ma seon su Jeesuse Kristuse naatsaretlase nimel.
Haiguse vaim - tule välja!"
Naisel oli olnud insult, nii et kuulutasin tervist ta aju üle
ja ma ütlesin: "Agnes, tõuse üles!" ning Jumal äratas ta surnuist.
Nähes Jumala väge sai mu elu totaalselt muudetud.
Ta on see sama eile, täna ja igavesti.
Ta äratab endiselt inimesi üles nii vaimselt, füüsiliselt
kui emotsionaalselt.
Sa näed neid asju igapäevaselt, reisides ümber maailma.
Näen. Jeesus on see sama. Ta ei ole surnud vaid elab
ja Püha Vaim liigub üle maailma.
Piibel ütleb, et Jumal valab lõpuaegadel oma Vaimu välja
üle kogu maailma.
Jumal teeb nii palju enamat kui saatan,
kuid me peame oskama seda näha.
Ma tahan olla seal, kus Jumal ja Püha Vaim liiguvad.
Jumal vaid otsib kedagigi, kes avaks oma südame Talle
ja otsiks Teda, et siis Teda ka leida.
See oli tegelikult Iisraelis, kui Jumal su välja läkitas?
Jaa. Jumal ütles: "Oled näinud mu tervendavat väge
ja ma saadan su nüüd rahvaste sekka."
Olin seekord Jumalale kuulekas
ega kartnud enam palvetada ja täita Jumala korraldust.
Niipea, kui Ta ütles: "Mine Iisraeli", hüppasin lennuki peale ja läksin,
sest teadsin oma kogemuste põhjal, et Jumal on ustav.
Paljud kahtlevad Jumala tõotustes ega ole kindlad, vastavad need tõele?
Inimesed võivad ju valetada, kuid Jumal ei valeta mitte kunagi.
Ta on tee ja tõde ja elu ega saa ka seetõttu valetada.
Nii et, kui loodame Ta peale -
isegi, et me ei mõista alati kõiki Tema teid ja juhiseid,
kuid kui me usume lapsemeelse usuga,
saame ka nägema Jumala au.
Sõnakuulelikkus ja usk avavad uksed nägema Jumala au ja kogema imesid.
Jumal tahab kasutada igat inimest - see on me pärand Kristuses.
Piibel ütleb, et meid kasutatakse toomaks au Jeesusele.
On öeldud, et me saame tegema suuremaid tegusid.
Need, kes usuvad, panevad käed haigete peale
ja need saavad terveks.
Jumal otsib neid, kes usuvad.
Kes haaravad kinni Ta Sõnast ja usuvad sellesse.
Kindlasti sooviks paljud me vaatajad näha neid asju sündimas ka Soomes
ja olla ka ise kasutatud Jumala poolt.
Mis nõu sa neile annaksid?
Kuidas leida Jumala au ja lähedust Temaga?
Jesaja 53. peatükk algab sõnadega:
"Kes usub meie kuulutust
ja kellele on ilmutatud Issanda käsivars?"
Ta esitab siin ühe küsimuse, mis on mõeldud neile, kes usuvad.
Sest need, kes usuvad, saavad nägema Issanda kätt ja väge.
Kelle kuulutust sa usud?
Ma otsustan Issanda kuulutuse kasuks.
Kõige esmane viis näha Jumalat liikumas me eludes,
on uskuda Tema Sõna
ja seda, et Jumal ei valeta ning Tema öeldu on tõde.
Me usk on see, mis aktiveerib imed
ja näitab Jumalale, et usume, kes Ta on
ja et Ta teeb, mida on tõotanud.
Ta on loonud kogu maailma ja meidki -
miski pole võimatu Ta jaoks!
Piiblis on ka öeldud, et Teda haavati meie üleastumiste pärast
ja Teda peksti meie üleastumiste tõttu.
Tema veremete läbi on igaühele meist tervis tulnud.
Iga Jeesuse seljal olev haav
sümboliseerib mõnda haiguste kategooriat.
Ta kandis iga mu valu. Ka emotsionaalse valu ja kurbuse.
Iga Tema haav esindab ka meie vaesust ja erinevaid haigusi,
meie tunde- ja hingeelu haavu ning mõtteid.
Ta kandis need kõik
ja Tema vermete läbi oleme me terveks saanud.
Me peame mõistma, et Ta maksis hinna meie pattude eest,
hinna mu nõrkuste ja läbikukkumiste eest.
Nii ei saa ma enam vaadata enda sisse,
öeldes: "Mul pole midagi. Ma ei saa sellega hakkama."
Vaid ma võin vaadata üles ja öelda: "Sina tegid seda!"
See on kogu risti sõnum.
Mitte mina, vaid Kristus. Mitte minu, vaid Jumala usk.
Küsimus pole enam mu haiguses,
sest Jeesus võttis selle ja kinkis mulle tervenemise.
Kas see on siis see, mida rakendada, kui vahel mööda ilma reisides väsid?
Et siis nii saadki tagasi Tema ligiolu ja väe?
Just nii. Ma pöördun tagasi risti juurde.
Psalmides 103:1-2 öeldakse: "Kiida, mu hing, Issandat
ja ära unusta ainsatki tema heategu!"
Nii peame esmalt meeles pidama, mida Kristus on me heaks teinud.
Ja mil iganes me siis ka poleks väsinud või vajame midagi,
peame peatuma ja mõtlema, mida Jeesus on teinud.
Piibel ütleb, et me ei unustaks Ta heategusid,
kuid mis need siis on?
Kui tunned end väsinud ja jõuetuna,
siis Piiblis on öeldud: "Nõrk öelgu, et ta on tugev."
Miks? Sest Jeesus kandis mu nõrkuse ristile.
Teda peksti täiega ja ta oli nii nõrk, et keegi teine pidi kandma Ta risti.
Nii et, Jeesus teab, mida nõrkus tähendab.
Ta on meie Ülempreester ja me saame osa Tema jõust,
Ta kandis minu nõrkused, et ma saaks osa Tema jõust.
Üks jumalik vahetus.
Ma olen vahetanud oma kurbuse Tema rõõmu vastu,
oma haiguse Tema tervise vastu
ja oma tühjuse Jumala ligiolu vastu.
Jumal kasutab sind ka prohvetlike sõnumite edastamiseks.
Mida on Jumalal Soomele öelda?
Või koged sa, et Ta tahab teha midagi Soomes
ka sel ajal, kui sa siin oled?
Kogen. Usun, et oleme sisenemas väga strateegilisse kairos-aega.
Usun, et Jumal tahab kinkida Soomele võimsa külastuse iseenda poolt
ja võimsa Püha Vaimu väljavalamise.
Miks? Sest Soome on kuiv ja surnud ning kinni oma traditsioonides.
Inimesed näevad, et need traditsioonid ei toimi.
Kuid alles siis, kui tunnistame, et me oma jõust ei piisa
ja me oleme olnud valel teel,
kus inimesed on lootusetud ja suremas,
siis sel juhul saame pöörduda Jumala poole ja paluda Tema abi.
Jumal ootab, kuni oleme omadega nullis,
öeldes siis: "Mina olen vastus."
Põhjus, miks usun, et Jumal toob Soome oma väljavalamise, on selles,
et see maa on valmis ehedaks asjaks.
Valmis Jumala kohtumiseks ja ilmutuseks.
Religioossed reeglid ja traditsioonid ei saa tuua meile Jumala väge.
Ka mitte me oma arusaamad Jumala Sõnast.
Kuid Soome on näljane ja valmis tegutsema Jumala viisidel.
Piibel ütleb, et näljased saavad toidetud.
Usun, et inimesed peavad otsima Jumala ligiolu.
Usun, et Püha Vaim tahab ilmutada Jumala ligiolu
ja ilmutada Tema armastust ning rõõmu oma kallitele.
Ta tahab ilmutada, kes Ta tõeliselt on.
Piibli alguses on öeldud, et Jumal lõi Aadama ja Eeva
ja Tema ligiolu hõljus üle kogu maa.
Jumala ligiolu ja au katsid maa.
Taevas on tulvil täis Jumala ligiolu ja au,
milles peitub tõeline elu, rõõm ja totaalne rahuldus.
Tema ligiolus pole mingit surma, vaid kõik elab.
Selles on totaalne täitumus, energia, vägi ja armastus.
Ta on väga, väga ligi.
Ja kus iganes on Jumala ligiolu, seal on ka elu.
Ja see on see, mida me vajame, nii et me peame otsima Tema ligiolu.
Mitte vaid kirikus käimist, aga Tema ligiolu.
Nii et Jumal kutsub oma rahvast tagasi
oma ligiollu.
Kui Aadam ja Eeva langesid Eedeni aias,
kaotasid nad esimese asjana ka Jumala ligiolu.
Ligiolu oli see, milles nautida osadust Jumalaga,
milles suhelda Temaga nii ööl kui päeval
ja nautida armastussuhet oma Loojaga.
Kuid niipea, kui patt tuli mängu, lahkus ka Jumala ligiolu.
Me vajame täna mehi ja naisi, kes leiaks taas selle ligiolu.
Kes ei igatse vaid kiriku ja jumalateenistuste järele,
aga kes igatsevad tõelist kohtumist Püha Vaimuga
Jumala ligiolus.
Jumal igatseb tõmmata nii sind kui mind
tagasi oma armastavasse ligiollu.
Igat üht isiklikult, kus igaüks meist saaks näha ja armastada Teda
ning kogeda Tema headust ja rõõmu.
Paljud räägivad sellest väljavalamisest ja me ka ootame seda.
Tuleb see läbi meeleparanduse
või lihtsalt läbi avatuse Jumala Vaimule?
Ehk siis, kuidas pääseda Tema ligiollu?
See on hea küsimus ja usun, et sa juba vastasid sellele.
Usun, et see tuleb meeleparanduse kaudu.
Inimesed ei taha enam kuulda meeleparandusest
ja paljud kristlased usuvad,
et me oleme ju andeks saanud, elame armust
ega pea seetõttu meelt parandama.
Kuid Ritija Johannese sõnum oli: "Parandage meelt!"
Ta oli hüüdja hääl kõrbes, valmistades teed tulevale Päästjale.
Kui Jeesus tuli, siis Ta kuulutas seda sama sõnumit.
Inimesed arvavad, et Tal oli teine sõnum, aga Tal polnud.
Jeesus ütleb igas evangeeliumis: "Parandage meelt,
sest taevariik on lähedal!"
Nii et, esmalt tuli parandada meelt, muuta oma meeli ehk mõtteviisi,
seejärel avada ja muuta oma südant
ning tunnistada oma patud ja eksimused,
et võiksid kogeda Jumalariigi väljavalamist
ja Jumala ligiolu.
See on see, mis Jeesuse koosolekutel juhtus.
Ta õpetas Jumala Sõna, et muuta inimeste mõtteviisi.
Ta rääkis Jumala teedest ja Jumalariigist.
Sellest, et Jumal on Kuningas ja püha
ja et Ta on ka armastuse Jumal.
Me peame andestama oma ligimesele,
kui tahame saada osa Jumalariigist.
Ta õpetas seda kõike ja inimesed parandasid meelt.
Pime mees hüüdis: "Jumala Poeg, halasta mu peale!"
Abielurikkumiselt tabatud naine jooksis Jeesuse juurde,
et saada armu.
Ja Jeesus oligi halastaja ja armuline.
Nii et, kui me parandame meelt,
saame me ka osa Jumala Vaimu värskendusest.
Soome vajab taolisi värskendusaegu.
Kristlased, pastorid ja kõik inimesed tervikuna
peavad parandama meelt sellest,
et oleme järginud iseenda ja mitte Jumala teid.
Peame paluma andeks oma uhkuse pärast
ja sellepärast, et oleme teinud haiget teistele kristlastele.
Paluma andestust, et oleme läinud kõrvale Tema teedest
ja ajanud oma asja.
Kui me seda kõike teeme,
siis Piiblis on öeldud, et Jumal andestab meile
ja puhastab meid kõigest ülekohtust.
2. Ajaraamatu 7:14 on öeldud:
"...kui siis minu rahvas, kellele on pandud minu nimi
alandab ennast ja nad palvetavad ja otsivad minu palet
ning pöörduvad oma kurjadelt teedelt"
siis Ta kuuleb taevast ja tervendab me maa.
See ongi Jumala vastus Soomele - Ta tahab tervendada selle maa.
Kuid see saab alguse kogudusest.
Ta tahab, et usklikud tuleksid kokku ja parandaksid meelt kõige pärast,
mis on valesti nii maailmas kui koguduses,
öeldes: "Issand, me igatseme värskenduse aegu!
Pöörame me südamed tagasi enda poole!
Pööra me südamed eemale rahast ja igatsusest elada vaid iseendale.
Pööra me südamed egoismist ja isekusest;
isekast eluviisist, kus kõik on "mina, minu, mulle".
"Oo, tahan oma paati ja õnge!
Tahan minna perega mägedesse puhkama!"
Keskendume vaid endale ja mitte teistele,
kuid Jumal tahab pöörata meid tagasi enda juurde.
Aitäh Juennine!
Õnnistusi su tööle nii siin Soomes kui üle maailma!
Tänan!
Tõlge: Anne-Ly Raukas